Румен Ченков
Приспособяване

chitanka.info

Не ме тревожат вчерашни провали.

За минали победи не ликувам.

Живея днес. За минало не жаля,

а просто плащам, колкото ми струва.

Пропуснати възможности заравям

под живата жарава на деня

и ядове за утре не оставям;

надежда търся, за да ги сменя.

А там, отзад, надеждата я няма.

Тя винаги е в утрешния ден.

И само с нейния спасяващ пламък

ледът разсичам в този свят студен.

1995 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.